internet vaartha 132 Views
హైదరాబాద్‌ : బహుళజాతి మొబైల్‌ తయారీ సంస్థ శాంసంగ్‌ తాజా గా గెలాక్సీ సిరీస్‌లో జె2 స్మార్ట్‌ఫోన్‌ను విడుదలచేసింది. టర్పోస్పీడ్‌ టెక్నాలజీతో స్మార్ట్‌గ్లో పెద్దస్క్రీన్‌ ఉన్న జెమాక్స్‌ ఫోన్లు కూడా మార్కెట్‌కు వచ్చాయి. శాంసంగ్‌ సీనియర్‌ ఉపాధ్యక్షుడు మనుశర్మ ఈ ఫోన్లను నగర మార్కె ట్‌కు విడుదలచేసారు. జెమాక్స్‌ ఏడు అంగుళాల స్క్రీన్‌తో వస్తోంది. 4జివోల్టే టెక్నాలజీతో కూడిన జెమాక్స్‌ ఏడు అంగు ళాల డిస్‌ప్లేతోపాటు 4000 ఎంఎహెచ్‌ బ్యాటరీ ఏర్పాటు చేసారు. 200జిబివరకూ పొడిగించుకునే సామర్ధ్యం ఉంది. 50శాతం ఆన్‌లైన్‌ వీడియో వినియోగం డేటాను ఆదా చేస్తుంది. ఎడిఎస్‌ విధానంలో డేటా ఎక్కువ ఆదా అవుతున్నది. గెలాక్సీ జెమాక్స్‌ ఐదు అంగుళాల హెచ్‌డిసూపర్‌ అమోలెడ్‌ స్క్రీన్‌తోపాటు ఏడు అంగుళాల టిఎప్‌టి ఎల్‌సిడి స్క్రీన్‌ కూడా ఉంటుంది. జె2 పోన్లలో 8ఎంపి కెమేరా, ఐదుఎంపి కెమేరాలు పనిచేస్తాయి. జెమాక్స్‌లో మాత్రం 8ఎంపి కెమేరా, 2ఎంపి ముందుకెమేరాతో వస్తోంది. జె2 స్మార్ట్‌ఫోన్‌ 9750 రూపాయలు కాగా, జె2మాక్స్‌ ఫోన్‌ 13,400 రూపాయలకు లభిస్తోంది. జె2స్మార్ట్‌ఫోన్‌పై ఆరునెలల వరకూ డేటా ఆఫర్‌ 4500 రూపాయల విలువైనవాటిని ఆఫర్‌ ఇస్తోంది.